Deltagere: Ivan Busk Jensen, Mogens Jeppesen, Steen Nielsen, Dorthe Knudsen og

Claus Stenum Jensen (referent)

Afbud:

1. **Gennemgang af regnskabet**Vi gennemgik regnskabet for 2017
Det viser, at vi har kørt nogenlunde efter budgettet i 2017.
2. **Budget 2018**

I budgettet for 2018 vil vi afsætte flere penge til løbende vedligeholdelse, så det går fra 32.000 til 40.000 kr. årligt. Stigningen skyldes, at vi forudser, at udgiften til især varmeanlæggene vil stige i 2018, hvilket har været en tendens i 2017.

1. **Varmeanlæg**

Nr. 10 har fået indsat nye varmefølere i alle rum, da de oprindelige ikke kan købes mere.
Desuden er indsat en ny ”Master” i varmeskabet, som koster 16.000.
Ivan har fået oplysning om, at vore varmeanlæg sandsynligvis kan fungere fint uden afkalkning i endnu en periode. Vi følger udviklingen nøje, da der er en del udgifter pt. på vore varmeanlæg.

1. **Gulve**
Et trægulv kan holde til 2 og max. 3 afslibninger. Husene har efterhånden 14 år på bagen, og der er flere huse, hvor gulvene er slebet 1-2 gange ved ud- og indflytninger.
Bestyrelsen fremlægger et forslag til generalforsamlingen vedrørende slibning af gulve ved ud- og indflytning og nye gulve, hvis der ikke kan slibes mere. Steen forhører sig om, hvad en slibning dags dato vil koste, så vi har en pejling på prisniveauet.
**Bestyrelsens forslag herunder (formuleringen kan ændres):**
”Hvis man fraflytter en andelsbolig, hvor trægulvene skal slibes, så gulvet optræder i oprindelig tilstand, skal fraflytteren betale for slibningen af alle trægulve.
Kan trægulvene ikke slibes mere, da det er slebet tidligere, betaler foreningen for et nyt gulv i tilsvarende kvalitet, som det oprindelige.
Foreningens samlede udgift er udgiften til det nye gulv fratrukket den fraflyttendes betaling af en slibning. Denne udgift fastsættes via tilbud fra et firma, som sliber gulve”
2. **Fastsættelse af dato for generalforsamling 2018**Vi fastsatte generalforsamlingen til onsdag den 11. april kl. 17.30.
Vi afvikler generalforsamlingen ”Hos Anne-Marie”, som i de senere år.
Der er bestilt ”bøf med løg” til hovedret. Foreningen er vært ved mad og drikke.
Ivan aftaler med Hanne, at hun sender invitationer ud til alle beboere.
Der er tilmelding til Dorthe på dorthe.knudsen13@gmail.com hurtigst muligt.
3. **Eventuelt**Vi har nu tre på venteliste til at flytte ind.
Bestyrelsen oplever stor interesse for vore boliger og for at komme på ventelisten.
Steen opbevarer foreningens flag.
Hvis flaget skal bruges i forbindelse med mærkedage, så kontakt Steen.
Vedligeholdelsesplan er punkt på næste møde. Desuden fastsættelse af havedage.

Næste møde afholdes onsdag den 21. marts 2018 kl. 19.30 2018 hos Dorthe
Ivan laver dagsorden.